

 **Gradsko vijeće**

KLASA:406-01/17-01/04

URBROJ:2186/18-02/1-17-3

Ludbreg, 28. prosinca 2017. g. PRIJEDLOG

Na temelju članka 35. Zakona o lokalnoj i područnoj (regionalnoj) samoupravi («Narodne novine», br. 33/01, 60/01-vjerodostojno tumačenje, 129/05, 109/07, 125/08, 36/09, 150/11, 144/12, 19/13-pročišćeni tekst), članka 33. Statuta Grada Ludbrega («Službeni vjesnik Varaždinske županije», br. 23/09, 17/13, 40/13 – pročišćeni tekst) i članka 10. Zakona o upravljanju i raspolaganju imovinom u vlasništvu Republike Hrvatske (»Narodne novine«, broj 94/13 i 18/16) Gradsko vijeće Grada Ludbrega na 5. sjednici održanoj dana 28. prosinca 2017. g., donosi

**ODLUKU**

**O DONOŠENJU PLANA UPRAVLJANJA IMOVINOM**

**U VLASNIŠTVU GRADA LUDBREGA ZA 2018. GODINU**

Članak 1.

Ovom Odlukom donosi se Plan upravljanja imovinom u vlasništvu Grada Ludbrega za 2018. godinu kojeg je Grad Ludbreg u obvezi donijeti u skladu s odredbama Zakona o upravljanju i raspolaganju imovinom u vlasništvu Republike Hrvatske (»Narodne novine«, broj 94/13 i 18/16), te prema preporukama navedenim u Izvješću o obavljenoj reviziji upravljanja i raspolaganja nekretninama jedinica lokalne i područne (regionalne) samouprave na području Varaždinske županije.

Članak 2.

Planom upravljanja imovinom određuju se:

* kratkoročni ciljevi i smjernice upravljanja imovinom Grada Ludbrega,
* provedbene mjere u svrhu provođenja Strategije,
* detaljna analiza stanja upravljanja pojedinim oblicima imovine u vlasništvu Grada Ludbrega,
* godišnji planovi upravljanja pojedinim oblicima imovine u vlasništvu Grada Ludbrega.

Pobliži obvezni sadržaj Plana upravljanja, podatke koje mora sadržavati i druga pitanja s tim u vezi, propisano je Uredbom o obveznom sadržaju plana upravljanja imovinom u vlasništvu Republike Hrvatske (»Narodne novine«, broj 24/14).

Članak 3.

Plan upravljanja imovinom u vlasništvu Grada Ludbrega za 2018. godinu Gradsko vijeće Grada Ludbrega donosi za razdoblje od godinu dana, u tekućoj godini za sljedeću godinu.

Članak 4.

Gradonačelnik Grada Ludbrega dužan je do 31. ožujka 2019. g., dostaviti Gradskom vijeću na usvajanje Izvješće o provedbi Plana upravljanja imovinom u vlasništvu Grada Ludbrega za 2018. godinu.

Članak 5.

Ova Odluka stupa na snagu prvog dana od dana objave u „Službenom vjesniku Varaždinske županije“, a objavit će se na službenoj web stranici Grada Ludbrega i dostupna je javnosti u skladu sa odredbama Zakona o pravu na pristup informacijama (»Narodne novine«, broj 25/13 i 85/15).

 Predsjednik

 Gradskog vijeća

 Antun Šimić

**OBRAZLOŽENJE**

**PRIJEDLOGA ODLUKE O DONOŠENJU**

**PLANA UPRAVLJANJA IMOVINOM**

**U VLASNIŠTVU GRADA LUDBREGA ZA 2018. GODINU**

Zakonska obveza jedinica lokalne samouprave za donošenje ovakvih Planova ne postoji. Međutim, sukladno reviziji učinkovitosti upravljanja i raspolaganja nekretninama jedinica lokalne i područne (regionalne) samouprave za 2012., 2013. i 2014. g., obavljene od strane Državnog ureda za reviziju, a koje je Izvješće o obavljenoj reviziji ovo Gradsko vijeće prihvatilo na 23. sjednici održanoj 11.03.2016., svim jedinicama lokalne samouprave preporučano je osim usvajanja srednjoročnih strategija upravljanja i raspolaganja imovinom i donošenje kratkoročnih planova upravljanja imovinom. Budući da je Gradsko vijeće na 29. sjednici održanoj dana 20.12.2016., donijelo Odluku o usvajanju Strategije upravljanja i raspolaganja imovinom u vlasništvu Grada Ludbrega za razdoblje od 2016. do 2020. godine („Službeni vjesnik Varaždinske županije“, br. 69/2016), kojom je Strategijom predviđeno i donošenje kratkoročnih planova upravljanja imovinom, izrađen je ovaj prijedlog Plana upravljanja imovinom za 2018., poštujući načelo transparentnosti, čime postajemo među rijetkim jedinicama lokalne samouprave koje usvajaju ovakve Strategije i Planove.

Ovim Planom određuju se:

* kratkoročni ciljevi i smjernice upravljanja imovinom Grada Ludbrega,
* provedbene mjere u svrhu provođenja Strategije,
* detaljna analiza stanja upravljanja pojedinim oblicima imovine u vlasništvu Grada Ludbrega,
* godišnji planovi upravljanja pojedinim oblicima imovine u vlasništvu Grada Ludbrega.

 Plan upravljanja imovinom sadrži sljedeće godišnje planove po pojedinim oblicima imovine:

1. godišnji plan upravljanja trgovačkim društvima u vlasništvu Grada Ludbrega,
2. godišnji plan upravljanja i raspolaganja stanovima i poslovnim prostorima u vlasništvu Grada Ludbrega,
3. godišnji plan upravljanja i raspolaganja građevinskim zemljištem u vlasništvu Grada Ludbrega,
4. godišnji plan rješavanja imovinsko - pravnih i drugih odnosa vezanih uz projekte obnovljivih izvora energije te ostalih infrastrukturnih projekata, kao i eksploataciju mineralnih sirovina sukladno propisima koji uređuju ta područja,
5. godišnji plan provođenja postupaka procjene imovine u vlasništvu Grada Ludbrega,
6. provedbe projekata javno - privatnog partnerstva,
7. godišnji plan vođenja registra imovine,
8. godišnji plan postupaka vezanih uz savjetovanje sa zainteresiranom javnošću i pravo na pristup informacijama koje se tiču upravljanja i raspolaganja imovinom u vlasništvu Grada Ludbrega,
9. godišnji plan zahtjeva za darovanje nekretnina upućen Ministarstvu državne imovine.

 S obzirom da se ovim Planom upravljanja imovinom na godišnjoj osnovi osigurava učinkovito i transparentno upravljanje i raspolaganje imovinom Grada Ludbrega, predlaže se Gradskom vijeću njegovo donošenje.